രുദ്രാക്ഷം - വിക്കിപീഡിയ

# രുദ്രാക്ഷം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

| ഈ ലേഖനം വിക്കിവല്‍ക്കരിക്കേണ്ടതുണ്ട്; താങ്കളുടെ സഹായം പ്രതീക്ഷിക്കുന്നു.

രുദ്രാക്ഷമരം
ഋഷികേശിലെ ഒരു രുദ്രാക്ഷമരം മരത്തിലെ ഫലങ്ങള്‍
ശാസ്ത്രീയ വര്‍ഗീകരണം

സാമ്രാജ്യം: | Plantae
തരം: | Magnoliophyta
വര്‍ഗ്ഗം: | Magnoliopsida
നിര: | Oxalidales
കുടുംബം: | Elaeocarpaceae
ജനുസ്സ്‌: | Elaeocarpus
വര്‍ഗ്ഗം: | E. ganitrus

ശാസ്ത്രീയനാമം
Elaeocarpus ganitrus (Roxb.)

രുദ്രാക്ഷമരത്തിന്റെ കുരുവിന് (കായ്ക്ക്) ആണ് രുദ്രാക്ഷം എന്ന് പറയുക. രുദ്രാക്ഷമരം പ്രധാനമായും നേപ്പാളിലും ഉത്തരേന്ത്യന്‍ പ്രദേശങ്ങളിലും ആണ് കാണപ്പെടുന്നത്.

## [തിരുത്തുക] ഹൈന്ദവവിശ്വാസങ്ങള്‍

പുരാതനകാലം മുതല്‍ക്കേ ഭാരതീയ ഋഷിവര്യന്മാര്‍ രുദ്രാക്ഷം ശരീരത്തില്‍ ധരിച്ച് നടന്നിരുന്നു. ഭക്തിയുടേയും വിശുദ്ധിയുടേയും പ്രതീകമായ രുദ്രാക്ഷത്തിന് വമ്പിച്ച ഔഷധഗുണങ്ങള്‍ ഉണ്ടെന്ന് അവര്‍ വിശ്വസിച്ചിരുന്നു.

രുദ്രാക്ഷം ധരിക്കുന്നവര്‍ മത്സ്യമാംസങ്ങള്‍ കഴിക്കരുത്.ലഹരിപദാര്‍ത്ഥങ്ങള്‍ ഉപയോഗിക്കാന്‍ പാടില്ല. ചുവന്ന ഉള്ളീ,വെളുത്തുള്ളി,മുരിങ്ങാക്കായ എന്നിവ ഉപയോഗിക്കരുതു എന്നും പറയുന്നു [1]. ശിവസായൂജ്യം ലഭിക്കാന്‍ ധരിക്കുന്ന രുദ്രാക്ഷത്തില്‍ ഔഷധഗുണം ഉണ്ടെന്ന് വൈദ്യശാസ്ത്രം സമ്മതിക്കുന്നു.അര്‍ബുദം തുടങ്ങിയ രോഗങ്ങള്‍ പോലും ശമിക്കുമെന്ന് അടുത്തക്കാലത്ത് പുറത്തുവന്ന ചില ഗവേഷണഫലങ്ങള്‍ വെളിപ്പെടുത്തുന്നു.[തെളിവുകള്‍ ആവശ്യമുണ്ട്]

## [തിരുത്തുക] ഐതീഹ്യം

രുദ്രാക്ഷം ഒരു പൂജ്യവസ്തുവായത്തീരുന്നതിന് നിദാനമായ ഒരു പുരാണകഥ ദേവീഭാഗവതം ഏകാദശസ് കന്ധത്തിലിങ്ങനെ കാണുന്നു.

പണ്ട് ത്രിപുരന്‍ എന്നൊരു അതിശക്തിമാനും പരാക്രമിയുമായ അസുര പ്രമാണിയുണ്ടായിരുന്നു. അവന്‍ ദേവന്മാരേയും ദേവാധിപരെയും തോല്പിച്ച് ഏകചത്രാധിപതിയായിതീര്‍ന്നു. തന്നിമിത്തം സങ്കടത്തിലായ ദേവന്മാര്‍ പരമശിവന്റെ അടുക്കല്‍ ചെന്ന് പരാതി ബോധിപ്പിച്ചു. ത്രിപുരനെ എങ്ങനെ വധിക്കേണ്ടു എന്ന വിചാരത്തില്‍ കണ്ണടച്ചിരുന്ന് ധ്യാനിച്ച പരമശിവന്‍ ഒരായിരം ദിവ്യവര്‍ഷങ്ങള്‍ ദീര്‍ഘിച്ച ശേഷമാണ് കണ്ണ് തുറന്നത്. അപ്പോള്‍ നേത്രങ്ങളില്‍ നിന്ന് അശ്രുബിന്ദുക്കള്‍ താഴെവീണു. ഈ ബാഷ്പ ബിന്ദുക്കളില്‍ നിന്നാണത്രെ രുദ്രാക്ഷ വ്യക്ഷങ്ങളുണ്ടായത്.

പരമശിവന്റെ സൂര്യനേത്രത്തില്‍ നിന്ന് പന്ത്രണ്ട് വിധരുദ്രാക്ഷങ്ങളും, ചന്ദ്രനേത്രത്തില്‍ നിന്ന് പതിനാറുവിധ രുദ്രാക്ഷങ്ങളും , അഗ്നിനേത്രത്തില്‍ നിന്ന് പത്ത് വിധ രുദ്രാക്ഷങ്ങളും ആണ് ഉണ്ടായത്.

സൂര്യനേത്രത്തില്‍ നിന്ന് ഉണ്ടായവ രക്തവര്‍ണ്ണമാണ്. ചന്ദ്രനേത്രത്തില്‍ നിന്ന് വെള്ള നിറത്തിലുള്ള രുദ്രാക്ഷങ്ങളും ഉണ്ടായി. അഗ്നിനേത്രത്തില്‍ നിന്ന് ഉണ്ടായവയുടെ നിറം കറുപ്പാണ്. പുരാണങ്ങളില്‍ ത്രിപുരനെ പരമശിവന്‍ തന്നെ വധിക്കുന്നു. അങ്ങനെ മഹാദേവന് ത്രിപുരാന്തകന്‍ എന്നൊരു നാമംകൂടി വന്നു.

## [തിരുത്തുക] ധരിക്കുന്ന വിധം

രുദ്ര എന്നാല്‍ ശിവനും അക്ഷം എന്നാല്‍ കണ്ണെന്നും പൊരുള്‍.അതുകൊണ്ട് ശിവന്റെ കണ്ണായി കരുതപ്പെടുന്ന രുദ്രാക്ഷത്തില്‍ മാഹാത്മ്യമേറെയാണ്. വിധിപ്രകാരം രുദ്രാക്ഷം ധരിച്ചാല്‍ പാപം ശമിക്കുമെന്നും അതുവഴി ഏറെ ഗുണം ലഭ്യമാകുമെന്നും ദൈവീക സാമീപ്യമുണ്ടാകുമെന്നുമാണ് സങ്കല്‍പ്പം. കഴുത്തില്‍ മുപ്പത്തിരണ്ട്, ശിരസ്സില്‍ നാല്‍പ്പത്, കാതില്‍ ആറു വീതം, കൈകളില്‍ പന്ത്രണ്ട് വീതം, ഭുജങ്ങളില്‍ പതിനാറ് വീതം, കണ്ണില്‍ ഒന്ന് വീതം, ശിഖയില്‍ ഒന്ന്, വക്ഷസ്ഥലത്ത് നൂറ്റിയെട്ട് എന്ന രീതിയില്‍ രുദ്രാക്ഷം ധരിക്കാനായാല്‍ അത് സാക്ഷാല്‍ പരമേശ്വരന്‍ ആകുന്നുവെന്ന് നാരദരോട് നാരായണമഹര്‍ഷി വെളിപ്പെടുത്തുന്ന ഒരു ഭാഗം ദേവീഭാഗവതത്തില്‍ കാണുന്നുണ്ട്. വിധിപ്രകാരമല്ലാതെ രുദ്രാക്ഷം ധരിച്ചാല്‍ ഗുണത്തെക്കാളുപരി ദോഷം ഭവിക്കും.

## [തിരുത്തുക] ആയുര്‍‌വേദത്തില്‍

  പ്രധാന ലേഖനം: ആയുര്‍‌വേദം

പിത്തം,ദാഹം, വിക്കു എന്നിവ മാറിക്കിട്ടാന്‍ രുദ്രാക്ഷം നല്ലൊര് ഔഷധമാണ് എന്ന് ആയുര്‍വേദം സമര്‍ത്ഥിക്കുന്നു. മാത്രമല്ല കഫം,വതം,തലവേദന തുടങ്ങിയ രോഗങ്ങള്‍ക്കും നല്ലതാണ്. രുചിയെ വര്‍ദ്ധിപ്പിക്കുമെന്ന് തെളിയിച്ചിട്ടുള്ള രുദ്രാക്ഷത്തിന് മാനസികരോഗങ്ങള്‍ ശമിപ്പിക്കുവാനുള്ള കഴിവുമുണ്ട്.ഇതൊക്കെ കൊണ്ടാകണം പഴമക്കാര്‍ രുദ്രാക്ഷധാരണത്തിന് ഇത്രയധികം പ്രാധാന്യം നല്‍കിയത്.

## [തിരുത്തുക] രുദ്രാക്ഷഫലം

പലവിധപാപങ്ങളും രുദ്രാക്ഷം ധരിക്കുന്നതുമൂലം ഇല്ലാതാകുന്നു. ജാതകവശാലുള്ള കാളസര്‍പ്പ ദോഷത്തിന് പരിഹാരമായിട്ട് രുദ്രാക്ഷം ധരിക്കുന്നു. ഒരുമുഖം-ശിവന്‍,രണ്ട് മുഖം-ദേവി(ഗൌരീശങ്കരം),മൂന്ന് മുഖം-അഗ്നി,നാല് മുഖം-ബ്രഹ്മാവ്,അഞ്ച് മുഖം-കാലാഗ്നി,ആറ് മുഖം-സുബ്രഹ്മണ്യന്‍,ഏഴ് മുഖം-സപ്തമാതൃക്കള്‍,സൂര്യന്‍,സപ്തര്‍ഷി,എട്ട് മുഖം-വിനായകന്‍,ഒമ്പത് മുഖം-യമന്‍,പത്ത് മുഖം-ദശദിഗ് ദേവത,പതിനൊന്ന് മുഖം-ഏകാദസരുദ്രന്‍,പന്ത്രണ്ട് മുഖം-വിഷ്ണു,പതിമൂന്ന് മുഖം-കാമദേവന്‍,പതിനാല് മുഖമുള്ള രുദ്രാക്ഷം ധരിക്കുന്നവര്‍ സാക്ഷാല്‍ പരമശിവന് തുല്യനായി തീരുമെന്ന് വിശ്വസിക്കപ്പെടുന്നു. ദേവപ്രീതി,പാപമുക്തി,രോഗമുക്തി എന്നിവയ്ക്കായി രുദ്രാക്ഷം ധരിക്കാം.രുദ്രാക്ഷമാലയുടെ മുത്തുകളുടെ എണ്ണവും ഫലങ്ങളില്‍ വ്യത്യാസമുണ്ടാക്കും.

## [തിരുത്തുക] പ്രമാണാധാരസൂചി

1. ↑ വെങ്ങാനൂര്‍ ബാലക്രിഷ്ണന്റെ ‘താളിയോല’എന്ന ഗ്രന്ഥത്തില്‍ നിന്നും

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%B0/%E0%B5%81/%E0%B4%A6/%E0%B4%B0%E0%B5%81%E0%B4%A6%E0%B5%8D%E0%B4%B0%E0%B4%BE%E0%B4%95%E0%B5%8D%E0%B4%B7%E0%B4%82.html"

സൂചികകള്‍: വിക്കിവല്‍ക്കരിക്കേണ്ട ലേഖനങ്ങള്‍ | തെളിവില്ലാ‍ത്ത വാചകങ്ങളുള്ള ലേഖനങ്ങള്‍‍ | അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English
- עברית